โรงพยาบาลค่ายสุริยพงษ์

**โรงพยาบาลค่ายสุริยพงษ์** เป็นโรงพยาบาลสังกัดกองทัพบก กองบัญชาการกองทัพไทย กระทรวงกลาโหม ให้บริการรักษาทั่วไป ผู้ป่วยในและผู้ป่วยนอก​ปัจจุบัน​ พันโท​ ณัฐพงษ์​ บุษบัน​ เป็นผู้อำนวยการ

## ประวัติ

กองทัพบก ได้พิจารณาเห็นว่าจังหวัดน่านเป็นจังหวัดชายแดน มีอาณาเขตติดต่อกับสาธารณรัฐประชาธิปไตยประชาชนลาว (สปป.ล.) ด้านแขวงไชยบุรีประกอบกับสถานการณ์จังหวัดน่านในขณะนั้นมีการแทรกซึมของฝ่ายตรงข้าม และการก่อการร้ายความมิวนิสต์สูงและรุนแรงมาก ฉะนั้นในปี พ.ศ. 2511 กองทัพบกได้ออกคำสั่งให้กองพันทหารม้าที่ 10 ซึ่งตั้งอยู่ค่ายจักรพงษ์ ตำบลคงพระราม อำเภอเมืองปราจีนบุรี จังหวัดปราจีนบุรี ย้ายมาอยู่ที่บ้านน้ำล้อม ตำบลในเวียง อำเภอเมืองน่าน จังหวัดน่าน (ค่ายสุริยพงษ์ในปัจจุบัน)

ต่อมาในปี พ.ศ. 2532 กองทัพบกได้พิจารณาเห็นว่า เมื่อมีหน่วยรบขึ้นในจังหวัดน่าน ก็สมควรจะต้องตั้งหน่วยให้การสนับสนุนขึ้นอีกหน่วยหนึ่ง ฉะนั้น กองทัพบกได้ออกคำสั่ง ทบ.ที่ ๓๒๓/๒๕๑๒ ลง ๑๗ ส.ค. ๑๒ โดยให้ใช้ อฉก. จังหวัดทหารบกน่าน (ส่วนแยก) หมายเลข ๕๕๐ และตั้งชื่อหน่วยว่า ” หน่วยจังหวัดทหารบกอุตรดิตถ์ (ส่วนแยกน่าน) ” และใน อฉก.นี้มีหน่วยรักษาพยาบาลหนึ่งหน่วยชื่อว่า “หมวดพยาบาลจังหวัดทหารบกอุตรดิตถ์ (ส่วนแยกน่าน) ” เป็นหมวดพยาบาล ชั้น ๒ มีผู้บังคับหมวดอัตรา ร้อยโท

ปี พ.ศ.๒๕๑๕ กองทัพบกได้แก้ไขปรับปรุงจังหวัดทหารบก (ส่วนแยก) ครั้งที่ ๑ โดยให้จังหวัดทหารบกอุตรดิตถ์ (ส่วนแยกน่าน) เป็นจังหวัดทหาร (ส่วนแยก) ประเภท ก. หมาเลข ๖๐๑ ตามคำสั่ง ทบ. (เฉพาะ) ที่ ๑.๐/๒๕๑๕ ลง ๒๑ ส.๒๕๕ พร้อมกับคำสั่งนี้ได้ขยายหมวดพยาบาลจาก ชั้น ๒ เป็นหมวดพยาบาล ชั้น ๑ ผู้บังคับหมวด อัตรา ร้อยเอก

ปี พ.ศ.๒๕๒๑ กองทัพบกได้แก้ไขปรับปรุง จังหวัดทหารบกอุตรดิตถ์ (ส่วนแยกน่าน) ใหม่อีกครั้งโดยให้ใช้ อฉก. หมายเลข ๖๐๑. จังหวัดทหารบก (ส่วนแยก) ประเภท ก. ตามคำสั่งกองทัพบก (เฉพาะ) ที่ ๖๗/๒๑ ลง ๑๕ มิ.ย.๒๑ เรื่องแก้อัตรากองทัพบก ๒๕๐๗ (ครั้งที่ ๔๖) พร้อมกับคำสั่งฉบับนี้ได้ขยายสถานพยาบาลจาก หมวดพยาบาล เป็น โรงพยาบาลจังหวัดทหารบกอุตรดิตถ์ (ส่วนแยก) ด้วย

ปี พ.ศ. ๒๕๒๒ กองทัพบกได้นำความกราบบังคมทูลฯ ขอพระราชทานชื่อจาก “โรงพยาบาลจังหวัดทหารบกอุตรดิตถ์ (ส่วนแยกน่าน)” เป็น “โรงพยาบาลค่ายสุริยพงษ์” ตามชื่อค่าย และพระบาทสมเด็จพระเจ้าอยู่หัวทรงพระกรุณาโปรดเกล้าฯ พระราชทานชื่อโรงพยาบาลตามที่ กองทัพบกขอพระราชทานตามแจ้งความของกองทัพบก ลงวันที่ ๑๓ มิ.ย.๒๕๒๒

ปี พ.ศ. ๒๕๒๖ กองทัพบกได้ออกคำสั่ง (เฉพาะ) ที่ ๑๔๑/๒๖ ลง ๗ ก.ก.๒๖ เรื่องแก้อัตรากองทัพบก ๒๕๐๗ (ครั้งที่ ๑๔) โคยให้จังหวัดทหารบกอุตรดิตถ์ (ส่วนแยกน่าน) ใช้อัตราเฉพาะกิจหมายเลข ๖๐๒. จังหวัดทหารบก (ส่วนแยก) ประเภท ข.

ปี พ.ศ. ๒๕๓๓ กองทัพบกได้ออกคำสั่ง (เฉพาะ) ที่ ๑๖๒/๓๓ ลง ๑๓ ก.ย.๓๓ อัตราการจัดและยุทโธปกรณ์ (ครั้งที่ ๒๐) โดยให้เปลี่ยนจาก อฉก.๒๐๖๐ เป็น อจย.๘-๕๖๕ (๒๕ ม.ค.๓๒)

ปี พ.ศ. ๒๕๔๔ กองทัพบกได้ออกคำสั่ง (เฉพาะ) ที่ ๘/๒๕๔๔ ลง ๑ ก.พ.๔๔ ให้ปรับเพิ่มจากโรงพยาบาลขนาด 5 เตียง เป็น โรงพยาบาลขนาด 30 เตียง มาจนถึงปัจจุบัน 

และได้ทำการเคลื่อนย้ายหน่วยจาก รพ.ค่ายสุริยพงษ์ (เก่า) ค่ายสุริยพงษ์ ถ.เทศบาลดำริห์ ต.ในเวียง อ.เมืองน่าน จว.น่าน  ไปประจำที่ตั้งแห่งใหม่คือ รพ.ค่ายสุริยพงษ์ (ใหม่) บ้านบุปผาราม ต.ฝ่ายแก้ว อ.ภูเพียง จว.น่าน ในวันเสาร์ ที่ 5 ธันวาคม พ.ศ. 2552 ปัจจุบันประกอบด้วยทีมแพทย์ 3 คน พยาบาล 11 คน และผู้ช่วยพยาบาล 13 คน

ในปี พ.ศ. 2511 กองทัพบกได้ออกคำสั่งให้กองพันทหารม้าที่ 10 ซึ่งตั้งอยู่ค่ายจักรพงษ์ ตำบลดงพระราม อำเภอเมืองปราจีนบุรี จังหวัดปราจีนบุรี ย้ายมาอยู่ที่บ้านน้ำล้อม ตำบลในเวียง อำเภอเมืองน่าน จังหวัดน่าน (ค่ายสุริยพงษ์ในปัจจุบัน) และเมื่อมีหน่วยรบขึ้นในจังหวัดน่าน ก็สมควรจะต้องตั้งหน่วยให้การสนับสนุนขึ้นอีกหน่วยหนึ่ง โดยให้ใช้ อฉก.จังหวัดทหารบกน่าน (ส่วนแยก) และตั้งชื่อหน่วยว่า “ หน่วยจังหวัดทหารบกลำปาง (ส่วนแยกน่าน)” และให้มีหน่วยรักษาพยาบาลหนึ่งหน่วยชื่อว่า “หมวดพยาบาลจังหวัดทหารบกลำปาง (ส่วนแยกน่าน)” เป็นหมวดพยาบาลชั้น 2 มีผู้บังคับหมวดอัตราร้อยโท ในปี พ.ศ. 2512

ต่อมาในปี พ.ศ. 2515 กองทัพบกได้แก้ไขปรับปรุงจังหวัดทหารบก (ส่วนแยก) และได้ขยายหมวดพยาบาลจากชั้น 2 เป็นหมวดพยาบาลชั้น 1 ผู้บังคับหมวดอัตราร้อยเอก จนถึงปี พ.ศ. 2521 จึงได้ขยายสถานพยาบาลจากหมวดพยาบาลเป็นโรงพยาบาลจังหวัดทหารบกลำปาง (ส่วนแยก) และได้นำความกราบบังคมทูลฯ ขอพระราชทานชื่อจาก “โรงพยาบาลจังหวัดทหารบกลำปาง (ส่วนแยกน่าน)” เป็น “โรงพยาบาลค่ายสุริยพงษ์” ตามชื่อค่าย

โรงพยาบาลค่ายสุริยะพงษ์ได้รับอนุมัติจากกองทัพบก กองบัญชาการกองทัพไทย กระทรวงกลาโหมให้สร้างที่ทำการขึ้นใหม่ภายในฐานแสงเพ็ญ ตำบลฝายแก้ว อำเภอภูเพียง และได้ทำการเคลื่อนย้ายหน่วยไปประจำที่ตั้งแห่งใหม่ในวันที่ 5 ธันวาคม พ.ศ. 2552 ปัจจุบันประกอบด้วยทีมแพทย์ 3 คน พยาบาล 11 คน และผู้ช่วยพยาบาล 13 คน

## ทำเนียบผู้บริหารโรงพยาบาลค่ายสุริยพงษ์

## อ้างอิง

## แหล่งข้อมูลอื่น
* เว็บไซต์โรงพยาบาลค่ายสุริยพงษ์ 

หมวดหมู่:โรงพยาบาลในจังหวัดน่าน
หมวดหมู่:โรงพยาบาลในสังกัดกองทัพบกไทย
หมวดหมู่:สถานที่ที่ตั้งชื่อตามพระนามของเจ้านายฝ่ายเหนือ
หมวดหมู่:สิ่งก่อสร้างในอำเภอภูเพียง
ค่ายสุรศักดิ์มนตรี
หมวดหมู่:ก่อตั้งในประเทศไทยในปี พ.ศ. 2512